Bubber Miley
James Wesley ”Bubber” Miley (3. huhtikuuta 1903 – 20. toukokuuta 1932) oli yhdysvaltalainen trumpetisti ja kornetisti sekä säveltäjä. Hän oli eräs varhaisen jazzmusiikin merkittävimpiä sordiinoa käyttäneitä soittajia. Hän oli erikoisesti erikoistunut plunger-sordiinon käyttämiseen. Mileyn humalaisen ulvovaa wah-wah-soittotapaa kutsutaan nimellä ”jungle style” (suom. viidakkotyyli). Hänen omaperäinen soittotyylinsä oli pääasiallinen syy Duke Ellingtonin orkesterin varhaiseen menestykseen vuosina 1926–1928.
Blind Boy Fuller
Fulton Allen eli Blind Boy Fuller (10. heinäkuuta 1907 – 13. helmikuuta 1941) oli yhdysvaltalainen blues-laulaja ja -kitaristi. Hän onnistui luomaan elämänsä kuuden viimeisen vuoden aikana lyhyen, mutta menestyksekkään uran, johon mahtuivat muiden muassa hitit "Rag Mama Rag", "Trucking My Blues Away" ja "Step It Up and Go". Usein häntä säesti huuliharpulla Sonny Terry.